CELEX: C2006/178/22
Language: et
Date: 2006-07-29 00:00:00
Title: Kohtuasi C-227/05: Euroopa Kohtu  6. aprilli 2006.  aasta määrus (Bayerisches Verwaltungsgericht München'i (Saksamaa) eelotsusetaotlus) — Daniel Halbritter  versus  Baieri Liidumaa, esindaja Landesanwaltschaft Bayern (Euroopa Kohtu kodukorra artikli 104 lõike 3 esimene lõik — Direktiiv 91/439/EMÜ — Juhilubade vastastikune tunnustamine — Esimeses liikmesriigis juhiloa äravõtmine, millele lisandub ajutine keeld taotleda uut juhiluba — Pärast ajutise keeluaja lõppu teises liikmesriigis väljastatud juhiluba — Selle juhiloa tunnustamine ja ümbervahetamine esimeses liikmesriigis — Siseriiklikus õiguses ettenähtud juhtimissobivuse ekspertiisi tõendi esitamine)

29.7.2006   
            
            
               ET
            
            
               Euroopa Liidu Teataja
            
            
               C 178/13
            
         Euroopa Kohtu 6. aprilli 2006. aasta määrus (Bayerisches Verwaltungsgericht München'i (Saksamaa) eelotsusetaotlus) — Daniel Halbritter versus Baieri Liidumaa, esindaja Landesanwaltschaft Bayern
   (Kohtuasi C-227/05) (1)
   
   (Euroopa Kohtu kodukorra artikli 104 lõike 3 esimene lõik - Direktiiv 91/439/EMÜ - Juhilubade vastastikune tunnustamine - Esimeses liikmesriigis juhiloa äravõtmine, millele lisandub ajutine keeld taotleda uut juhiluba - Pärast ajutise keeluaja lõppu teises liikmesriigis väljastatud juhiluba - Selle juhiloa tunnustamine ja ümbervahetamine esimeses liikmesriigis - Siseriiklikus õiguses ettenähtud juhtimissobivuse ekspertiisi tõendi esitamine)
   (2006/C 178/22)
   Kohtumenetluse keel: saksa
   Eelotsusetaotluse esitanud kohus
   Bayerisches Verwaltungsgericht München
   Põhikohtuasja pooled
   
      Hageja: Daniel Halbritter
   
      Kostja: Baieri Liidumaa, esindaja: Landesanwaltschaft Bayern
   Kohtuasja ese
   Eelotsusetaotlus — Bayerisches Verwaltungsgericht München — Nõukogu 29. juuli 1991. aasta direktiivi 91/439/EMÜ juhilubade kohta (EÜT L 237, lk 1; ELT eriväljaanne 07/01, lk 317) artikli 1 lõike 2 ja artikli 8 lõigete 2 ja 4 tõlgendamine — Isikule, kelle suhtes rakendati narkootikumide tarvitamise tõttu riikliku juhiloa äravõtmise meedet, teise liikmesriigi poolt pärast keeluperioodi lõppu väljastatud juhiloa kehtivuse tunnustamisest või vahetamisest keeldumine — Kohustus läbida juhtimissobivuse test
   Resolutiivosa
   
               1.
            
            
               Nõukogu 29. juuli 1991. aasta direktiivi 91/439/EMÜ juhilubade kohta, muudetud nõukogu 2. juuni 1997. aasta direktiiviga 97/26/EMÜ, artikli 1 lõikega 2 koosmõjus artikli 8 lõigetega 2 ja 4 on vastuolus liikmesriigi keeldumine tunnustada teises liikmesriigis väljastatud juhiloast tulenevat juhtimisõigust ja seega selle juhiloa kehtivust oma territooriumil põhjusel, et juhiloa omanik, kelle suhtes rakendati esimeses liikmesriigis varem saadud juhiloa äravõtmise meedet, ei ole läbinud nimetatud äravõtmisele järgnevalt uue juhiloa saamiseks siseriiklikus õiguses ettenähtud juhtimissobivuse testi, kui uue juhiloa saamise ajutine keeld, mis selle äravõtmisega kaasnes, oli teises liikmesriigis juhiloa väljastamise ajaks lõppenud.
            
         
               2.
            
            
               Nõukogu 29. juuli 1991. aasta direktiivi 91/439/EMÜ juhilubade kohta, muudetud nõukogu 2. juuni 1997. aasta direktiiviga 97/26/EMÜ, artikli 1 lõikega 2 koosmõjus artikli 8 lõigetega 2 ja 4 on vastuolus, et selliste asjaolude puhul, nagu põhikohtuasjas, liikmesriik, kellele esitatakse teises liikmesriigis väljastatud kehtiva juhiloa ümbervahetamise taotlus, võib allutada ümbervahetamise tingimusele, et taotleja läbiks uuesti juhtimissobivuse testi, mis on ette nähtud esimese liikmesriigi õigusnormidega, selleks et kõrvaldada kahtlused, mis esinevad selles suhtes teises liikmesriigis juhiloa saamisele eelnenud asjaolude tõttu.
            
         
      (1)  ELT C 182, 23.7.2005